KAMART กำไร Q1 ขยับขึ้นเล็กน้อย พร้อมปันผล 0.06 บ. XD 26 พ.ค.นี้
KAMART ไตรมาส 1/58 กำไรเพิ่มเป็น 41.42 ล้านบาท
13 พ.ค. 2558

บริษัท คาร์มาร์ท จำกัด (มหาชน) หรือ KAMART และรวมของบริษัทย่อยแจ้งผลการดำเนินงานไตรมาส 1/58 สิ้นสุดวันที่ 31 มีนาคม 2558 มีกำไรสุทธิ 41.42 ล้านบาท หรือ 0.063 บาทต่อหุ้น เพิ่มขึ้น 1.96% เทียบกับช่วงเดียวกันของปีก่อนที่มีกำไรสุทธิ 40.63 ล้านบาท หรือกำไรสุทธิต่อหุ้น 0.064 บาท
ทั้งนี้ กำไรในไตรมาสดังกล่าวที่เพิ่มขึ้น เนื่องจากบริษัท มีรายได้จากการขายและบริการจำนวน 300.03 ล้านบาท เพิ่มขึ้นจากปีก่อนจำนวน 76.83 ล้านบาท หรือ 34.42% โดยมีการขายสินค้าประเภทเครื่องสำอางและสินค้าอุปโภคมากขึ้น รวมถึงรายได้จากการให้บริการเดินรถโดยสารประจำทาง 0.01 ล้านบาท เพิ่มขึ้นจากปีก่อน 0.01 ล้านบาท รายได้จากการให้เช่าและให้บริการคลังสินค้าจำนวน 4.97 ล้านบาท ลดลงจากปีก่อน 1.63 ล้านบาท หรือ 24.65%
 
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค.58-31 มี.ค.58 เป็นเงินสดจำนวน 0.06 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 พ.ค.58 และกำหนดจ่ายเงินปันผลในวันที่ 12 มิ.ย.58